
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 139 

10 Αυγούστου 2010 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 


Αοιθυ Πρωτ · 11561 
Αριομ. Διεκπ 7748 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Για την 
τροποποίηση διατάξεων του Κανονισμού της Βου¬ 
λής (Μέρος Κοινοβουλευτικό και Μέρος Β')». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 


ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Γ ια την τροποποίηση διατάξεων του Κανονισμού της 
Βουλής (Μέρος Κοινοβουλευτικό και Μέρος Β'). 

ΜΕΡΟΣ ΚΟΙΝΟΒΟΥΛΕΥΤΙΚΟ 
Κεφάλαιο Πρώτο- 

Αναβάθμιση του νομοθετικού έργου 

Αρθρο 1 
Προδικασία 


Έχοντας υπόψη: 

1. Το άρθρο 65 παρ. 1 του Συντάγματος, τα άρθρα 118 
παρ. 3 και 11 παρ. 4 του Κανονισμού της Βουλής (Μέρος 
Κοινοβουλευτικό) σε συνδυασμό με το άρθρο 103 (πρώην 
άρθρο 91) του Κανονισμού της Βουλής (Μέρος Β' - ΦΕΚ 
51 Α'/10.4.97), όπως ισχύει. 

2. Την από 8 Ιουλίου 2010 πρόταση του Προέδρου 
της Βουλής. 

3. Την από 14 Ιουλίου 2010 έκθεση της επί του Κανο¬ 
νισμού της Βουλής Επιτροπής. 

4. Την κατά ΡΞΗ' συνεδρίαση της 16.7.2010 απόφαση 
της Ολομέλειας της Βουλής των Ελλήνων κατά την 
οποία ψηφίσθηκε η από 8 Ιουλίου 2010 πρόταση του 
Προέδρου της Βουλής «Για την τροποποίηση διατάξεων 
του Κανονισμού της Βουλής (Μέρος Κοινοβουλευτικό 
και Μέρος Β'). 

Παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 


1. Στην παράγραφο 3 του άρθρου 85 προστίθεται τε¬ 
λευταίο εδάφιο ως ακολούθως: 

«Τα νομοσχέδια συνοδεύονται, επίσης, υποχρεωτικά, 
από έκθεση αξιολόγησης των συνεπειών της ρύθμισης 
και από έκθεση επί της δημόσιας διαβούλευσης που έχει 
προηγηθεί της κατάθεσής τους. Έκθεση αξιολόγησης 
και έκθεση δημόσιας διαβούλευσης δεν απαιτούνται 
εάν το νομοσχέδιο εμπίπτει στο πεδίο εφαρμογής των 
ειδικών νομοθετικών διαδικασιών των άρθρων 111-112 και 
114-123 ή εάν το νομοσχέδιο έχει χαρακτηριστεί από 
την Κυβέρνηση κατεπείγον. Στην τελευταία περίπτω¬ 
ση απαιτείται να συνοδεύεται από συνοπτική έκθεση 
αξιολόγησης.» 

2. Στην παράγραφο 2 του άρθρου 88 προστίθεται 
δεύτερο εδάφιο ως ακολούθως: 

«Τροπολογίες που υποβάλλονται από Υπουργούς συ¬ 
νοδεύονται και από συνοπτική έκθεση αξιολόγησης των 
συνεπειών της ρύθμισης.» 

Αρθρο 2 

Διπλή ανάγνωση νομοσχεδίων 

1. Η παράγραφος 7 του άρθρου 36 αντικαθίσταται ως 
ακολούθως: 

«7. Με την έναρξη δημόσιας διαβούλευσης για σχεδια¬ 
ζόμενη νομοθετική πρωτοβουλία, ο Υπουργός ή ο αρμό¬ 
διος Υφυπουργός οφείλουν να ενημερώνουν εγγράφως 
τα μέλη της αρμόδιας διαρκούς επιτροπής, αποστέλλο- 
ντας τα κείμενα που τίθενται προς διαβούλευση.» 

2. Στο άρθρο 90 προστίθεται νέα παράγραφος 1 ως 
ακολούθως: 

«1. Η επεξεργασία και εξέταση του νομοσχεδίου ή 
της πρότασης νόμου γίνεται σε δύο στάδια, μεταξύ 
των οποίων μεσολαβεί διάστημα τουλάχιστον επτά (7) 
πλήρων ημερών. Κατά το πρώτο στάδιο διεξάγεται συ¬ 
ζήτηση επί της αρχής και επί των άρθρων και κατά το 
δεύτερο στάδιο γίνεται δεύτερη ανάγνωση, συζήτηση 
και ψήφιση επί ενός εκάστου άρθρου. Στο διάστημα 
που μεσολαβεί ανάμεσα στα δύο στάδια, τα μέλη της 
επιτροπής μπορούν να υποβάλλουν στον Πρόεδρο της 
Επιτροπής εγγράφως προτάσεις και βελτιώσεις που 
διαβιβάζονται αμέσως στον αρμόδιο Υπουργό, ο οποίος 
λαμβάνει θέση επ’ αυτών κατά τη δεύτερη ανάγνωση. 
Η επεξεργασία και εξέταση νομοσχεδίου ή πρότασης 
νόμου σε δύο στάδια δεν απαιτείται για την περίπτωση 
κατάθεσης κατεπειγόντων νομοσχεδίων και προτάσεων 
νόμων και για την περίπτωση που αυτά εμπίπτουν στο 
πεδίο εφαρμογής των ειδικών νομοθετικών διαδικασιών 
των άρθρων 111 επ..» 

3. Η παράγραφος 1 του άρθρου 90 αναριθμείται σε 
παράγραφο 2 και μετά το πρώτο εδάφιο αυτής προστί¬ 
θεται νέο δεύτερο εδάφιο που έχει ως ακολούθως: 

«Η τελευταία τουλάχιστον συνεδρίαση διατίθεται για 
τη δεύτερη ανάγνωση, συζήτηση και ψήφιση επί των 
άρθρων.» 

4. Στο άρθρο 43Α, στην περίπτωση η' των παραγρά¬ 
φων 1 και 2 αφαιρούνται οι αγκύλες από τη λέξη «κοι¬ 
νοβουλευτικής». 

Αρθρο 3 

Δημοσιότητα συνεδριάσεων επιτροπών 

1. Το τέταρτο εδάφιο της παραγράφου 7 του άρθρου 
32 αναδιατυπώνεται ως ακολούθως: 

«Οι συνεδριάσεις της επιτροπής είναι δημόσιες, με 
την επιφύλαξη του άρθρου 57 παρ. 6. Κατά τις ενώπι¬ 
ον της επιτροπής ακροάσεις εφαρμόζεται αναλόγως η 
παράγραφος 6 του άρθρου 41 Α, πλην του τελευταίου 
εδαφίου της.» 

2. Το τελευταίο εδάφιο της παρ. 7 του άρθρου 34 
διαγράφεται. 

Αρθρο 4 

Διαφάνεια στην κατάθεση νομοσχεδίων 
και τροπολογιών 

1. Στην παράγραφο 1 του άρθρου 85 προστίθεται δεύ¬ 
τερο εδάφιο ως ακολούθως: 

«Η κατάθεση γίνεται έως την ημέρα Πέμπτη και ώρα 
20 . 00 .» 

2. Μετά το πρώτο εδάφιο της παραγράφου 1 του άρ¬ 
θρου 87 προστίθεται νέο εδάφιο ως ακολούθως: 

«Η κατάθεση την Παρασκευή γίνεται το αργότερο 
έως ώρα 13.00.» 


Αρθρο 5 

Συνεργασία με όργανα της Ευρωπαϊκής Ένωσης 

1. Το πρώτο εδάφιο της παραγράφου 3 του άρθρου 
41Β αντικαθίσταται ως ακολούθως: 

«Η αρμόδια ή οι συναρμόδιες επιτροπές διατυπώνουν 
τη Γνώμη τους, η οποία διαβιβάζεται στον αρμόδιο 
Υπουργό ή τους αρμόδιους Υπουργούς και, εάν αυτό 
προβλέπεται από κείμενο κανονιστικού περιεχομένου 
της Ευρωπαϊκής Ένωσης, στα αρμόδια όργανά της.» 

2. Στο άρθρο 41Β προστίθεται νέα τέταρτη παράγρα¬ 
φος ως ακολούθως: 

«4. Με πρόταση του Προέδρου της Βουλής ή εφόσον 
ζητηθεί από την αρμόδια επιτροπή ή τις συναρμόδι¬ 
ες επιτροπές, το ζήτημα επί του οποίου διατυπώνεται 
Γνώμη εγγράφεται σε ημερήσια διάταξη κοινοβουλευ¬ 
τικού ελέγχου της Ολομέλειας και συζητείται σε μία 
συνεδρίαση, με ανάλογη εφαρμογή του άρθρου 137. Η 
Ολομέλεια αποφασίζει οριστικά επί του ζητήματος με 
φανερή ψηφοφορία.» 

Κεφάλαιο δεύτερο - 

Ενίσχυση του Κοινοβουλευτικού Ελέγχου 
Αρθρο 6 

Σύσταση της Επιτροπής Εξοπλιστικών 
Προγραμμάτων και Συμβάσεων 

Μετά το άρθρο 31Α προστίθεται άρθρο 31 Β, ως ακο¬ 
λούθως: 

«Αρθρο 31Β 

Επιτροπή Εξοπλιστικών Προγραμμάτων 
και Συμβάσεων 

Ο Πρόεδρος της Βουλής στην αρχή κάθε τακτικής 
συνόδου συνιστά ειδική διαρκή επιτροπή εξοπλιστικών 
προγραμμάτων και συμβάσεων, η οποία λειτουργεί και 
κατά τον μεταξύ των συνόδων χρόνο. 

Η επιτροπή αυτή συγκροτείται από δεκαπέντε (15) 
μέλη της διαρκούς επιτροπής εθνικής άμυνας και εξω¬ 
τερικών υποθέσεων. 

Αντικείμενο της επιτροπής εξοπλιστικών προγραμ¬ 
μάτων και συμβάσεων είναι η προηγούμενη εξέταση 
και παρακολούθηση της εφαρμογής των εξοπλιστικών 
προγραμμάτων και συμβάσεων αμυντικού υλικού. 

Επί των συμβάσεων αυτών δεν έχει εφαρμογή η πα¬ 
ράγραφος 9 του άρθρου 32. 

Οι συνεδριάσεις της επιτροπής δεν είναι δημόσιες, 
εκτός αν άλλως αυτή αποφασίσει. 

Οι διατάξεις των παραγράφων 2 έως και 6 του άρ¬ 
θρου 31 και των άρθρων 33 έως και 41 εφαρμόζονται 
αναλόγως.» 

Αρθρο 7 

Σύσταση της Επιτροπής Παρακολούθησης του 
Συστήματος Κοινωνικής Ασφάλισης 

Μετά το άρθρο 31Β προστίθεται άρθρο 31 Γ, ως ακο¬ 
λούθως: 

«Αρθρο 31Γ 

Επιτροπή για την Παρακολούθηση του Συστήματος 
Κοινωνικής Ασφάλισης 

Ο Πρόεδρος της Βουλής στην αρχή κάθε τακτικής 
συνόδου συνιστά ειδική διαρκή επιτροπή για την πα¬ 
ρακολούθηση του συστήματος κοινωνικής ασφάλισης, 

η οποία λειτουργεί και κατά τον μεταξύ των συνόδων 
χρόνο. 

Η επιτροπή αυτή συγκροτείται από δεκαπέντε (15) 
μέλη. 

Αντικείμενο της επιτροπής είναι η παρακολούθηση 
της λειτουργίας και εξέλιξης του συστήματος κοινω¬ 
νικής ασφάλισης, και ιδίως της βιωσιμότητας και της 
κοινωνικής δικαιοσύνης του συστήματος. Η επιτροπή δύ- 
ναται να συντάσσει και να διαβιβάζει, δια του Προέδρου 
της Βουλής, στις αρμόδιες κοινοβουλευτικές επιτροπές 
και τους αρμόδιους Υπουργούς εκθέσεις και προτάσεις 
στον τομέα της αρμοδιότητας της, συμπεριλαμβανομέ¬ 
νων βελτιώσεων σύμφωνα με την εξέλιξη της δημοσι¬ 
ονομικής κατάστασης της χώρας. 

Οι διατάξεις των παραγράφων 2 έως και 6 του άρ¬ 
θρου 31 και των άρθρων 33 έως και 41 εφαρμόζονται 
αναλόγως.» 

Άρθρο 8 

Καθιέρωση κοινοβουλευτικού ελέγχου 
δημόσιων συμβάσεων μεγάλης αξίας 

Στο άρθρο 32 προστίθεται νέα παράγραφος 9 ως 
ακολούθως: 

«9. Κάθε διαρκής επιτροπή ενημερώνεται πριν από 
τη σύναψη της για κάθε δημόσια σύμβαση έργου, υπη¬ 
ρεσιών, προμηθειών καθώς και για κάθε σύμβαση που 
αφορά σε αγορά, εκποίηση ή εκμετάλλευση ακινήτων, 
που συνάπτεται από Υπουργεία της αρμοδιότητας της 
ή από εποπτευόμενα από αυτά νομικά πρόσωπα δημο¬ 
σίου δικαίου, των οποίων τη διοίκηση ορίζει το Ελληνικό 
Δημόσιο, και δημόσιες επιχειρήσεις ή οργανισμούς, επί 
των οποίων εφαρμόζεται το άρθρο 49Α, εφόσον το 
ύψος αυτής υπερβαίνει το ποσό των είκοσι εκατομμυ¬ 
ρίων ευρώ. Για το σκοπό αυτόν, ο αρμόδιος Υπουργός 
ή φορέας υποβάλλει σχετικό φάκελο. Η επιτροπή συ¬ 
νέρχεται σε συνεδρίαση εντός δέκα (10) ημερών από 
την υποβολή του φακέλου και ακροάται τον αρμόδιο 
Υπουργό ή τον εκπρόσωπο του φορέα μαζί, στην τε¬ 
λευταία περίπτωση, με τον εποπτεύοντα Υπουργό. Η 
άπρακτη παρέλευση της προθεσμίας αυτής δεν κωλύει 
τη σύναψη της σύμβασης.» 

Άρθρο 9 

Επιτροπή Απολογισμού και Εκτέλεσης 
Προϋπολογισμού 

Στο τελευταίο εδάφιο της παραγράφου 1 του άρθρου 
31Α η λέξη «τετράμηνο» αντικαθίσταται από τη λέξη 
«τρίμηνο». 

Αρθρο 10 

Επίκαιρες ερωτήσεις - Ώρα Πρωθυπουργού 

Η παράγραφος 1 του άρθρου 132 αντικαθίσταται ως 
ακολούθως: 

«1. Η συζήτηση κάθε επίκαιρης ερώτησης αρχίζει με τη 
διατύπωσή της από τον ερωτώντα Βουλευτή για δύο (2) 
λεπτά. Στην επίκαιρη ερώτηση που απευθύνεται στον 
Πρωθυπουργό και απαντά ο ίδιος, ο χρόνος απάντη¬ 
σης είναι έξι (6) λεπτά. Ο ερωτών Βουλευτής λαμβάνει 
το λόγο για τέσσερα (4) λεπτά, ο δε Πρωθυπουργός 
μπορεί να απαντήσει για τρία (3), επίσης, λεπτά. Εάν 
στην επίκαιρη ερώτηση που απευθύνεται στον Πρωθυ¬ 
πουργό απαντά ο έχων την αποκλειστική αρμοδιότητα 


Υπουργός, ως προς το χρόνο απάντησης και το χρόνο 
ομιλίας του ερωτώντος εφαρμόζεται αναλόγως η επό¬ 
μενη παράγραφος.» 

Άρθρο 11 

Μεταρρύθμιση του θεσμού της βουλευτικής ασυλίας 

1. Η παράγραφος 3 του άρθρου 83 αντικαθίσταται 
ως ακολούθως: 

«3. Η Επιτροπή, αφού ακούσει τον Βουλευτή του οποί¬ 
ου ζητείται η άρση της ασυλίας, εφόσον αυτός το επι¬ 
θυμεί και τον οποίο σε κάθε περίπτωση προσκαλεί προς 
τούτο ο Πρόεδρος της Επιτροπής τρεις (3) τουλάχιστον 
ημέρες πριν από τη συνεδρίαση της, ερευνά εάν η πράξη 
για την οποία ζητείται αυτή συνδέεται με την πολιτική 
ή κοινοβουλευτική δραστηριότητα του Βουλευτή ή η 
δίωξη, η μήνυση ή η έγκληση υποκρύπτει πολιτική σκο¬ 
πιμότητα και σε αντίθετη περίπτωση εισηγείται την 
άρση της ασυλίας.» 

2. Στην παράγραφο 4 του άρθρου 83 προστίθεται 
δεύτερο εδάφιο, ως ακολούθως: 

«Η έκθεση της Επιτροπής είναι αιτιολογημένη.» 

Αρθρο 12 

Ενίσχυση της Επιτροπής Θεσμών και Διαφάνειας 

Στην παράγραφο 2 του άρθρου 43Α, στοιχείο (α), προ¬ 
στίθενται τα ακόλουθα εδάφια: 

«Η επιτροπή μπορεί να καλεί σε ακρόαση λειτουργούς 
του κράτους, καθώς και οποιοδήποτε δημόσιο πρόσωπο 
για θέματα που αφορούν στη λειτουργία των θεσμών 
και της διαφάνειας, η προσέλευση των οποίων είναι 
υποχρεωτική. Η επιτροπή μπορεί να καλεί σε ακρόαση 
τον πρόεδρο και τους αντιπροέδρους του Συμβουλίου 
της Επικράτειας, του Αρείου Πάγου και του Ελεγκτικού 
Συνεδρίου, τον εισαγγελέα του Αρείου Πάγου, τον γενι¬ 
κό επίτροπο της Επικράτειας του Ελεγκτικού Συνεδρίου 
και τον γενικό επίτροπο των διοικητικών δικαστηρίων 
για θέματα που αφορούν σε λειτουργικά ζητήματα της 
δικαιοσύνης προς το σκοπό της ενίσχυσης της διαφά¬ 
νειας. 

Η επιτροπή έχει την εξουσία συλλογής πληροφοριών 
και εγγράφων και την εξουσία κλήσης και εξέτασης 
προσώπων με ανάλογη εφαρμογή των άρθρων 146 και 
147. 

Η επιτροπή στο τέλος κάθε συνόδου υποβάλλει έκθε¬ 
ση στην Ολομέλεια της Βουλής, η οποία καταχωρίζεται 
στα πρακτικά και για την οποία γίνεται συζήτηση στην 
Ολομέλεια σε ειδική συνεδρίαση, χωρίς διεξαγωγή ψη¬ 
φοφορίας, με ανάλογη εφαρμογή του άρθρου 137.» 

Άρθρο 13 

Συμμετοχή των Βουλευτών που βρίσκονται σε 
αποστολή της Κυβέρνησης ή της Βουλής στο 
εξωτερικό σε αίτηση ονομαστικής ψηφοφορίας 

Μετά το τρίτο εδάφιο του άρθρου 7ΘΑ προστίθεται 
νέο εδάφιο ως ακολούθως: 

«Με τον ίδιο τρόπο μπορούν να μετέχουν σε αίτηση 
ονομαστικής ψηφοφορίας κατά το άρθρο 72 παράγρα¬ 
φος 1 περ. α', οπότε δεν απαιτείται η αυτοπρόσωπη 
παρουσία τους κατά την εκφώνηση των ονομάτων των 
Βουλευτών που υπογράφουν την αίτηση.» 

Άρθρο 14 

Γνωμοδοτική δραστηριότητα ειδικών επιτροπών 
κατά τη νομοθετική διαδικασία 

Στην παράγραφο 3 του άρθρου 43Α προστίθεται τρίτο 
εδάφιο, το οποίο έχει ως ακολούθως: 

«Κάθε ειδική μόνιμη επιτροπή μπορεί, κατά την επε¬ 
ξεργασία νομοσχεδίου ή πρότασης νόμου από την αρ¬ 
μόδια κοινοβουλευτική επιτροπή και μέχρι τη δεύτερη 
ανάγνωση των άρθρων, να διατυπώνει γνώμη για θέμα 
ιδιαίτερης σημασίας του οικείου νομοσχεδίου ή προτά- 
σεως, το οποίο εμπίπτει στην αρμοδιότητά της.» 

ΜΕΡΟΣ Β' 

Άρθρο 15 

1. Στο άρθρο 1, μετά την παράγραφο 3, προστίθεται 
παράγραφος 4, ως ακολούθως: 

«4.0 Πρόεδρος της Βουλής μεριμνά για τις ειδικότερες 
ανάγκες διοικητικής και υλικοτεχνικής υποστήριξης των 
Βουλευτών που είναι τυφλοί, κωφοί, άλαλοι ή κωφάλαλοι 
ή έχουν αναπηρία σε ποσοστό τουλάχιστον 80%.» 

Άρθρο 16 

Γ ραφείο Προϋπολογισμού του Κράτους στη Βουλή 

1. Στο άρθρο 3 παράγραφος 1 προστίθεται περίπτωση 
(ιη) ως ακολούθως: 

«ιη. Γ ραφείο Προϋπολογισμού του Κράτους στη Βου¬ 
λή». 

2. Στο Κεφάλαιο Γ προστίθεται νέο άρθρο 36Α με το 
ακόλουθο περιεχόμενο: 

«Άρθρο 36Α 

Γ ραφείο Προϋπολογισμού του Κράτους στη Βουλή 

1. Ιδρύεται στη Βουλή Γραφείο Προϋπολογισμού του 
Κράτους, που υπάγεται στον Πρόεδρο της Βουλής. 

2. Το Γραφείο είναι αρμόδιο για: 

α. την παρακολούθηση της εκτέλεσης του Προϋπο¬ 
λογισμού του Κράτους, 

β. τη συγκέντρωση πληροφοριών σχετικών με τον 
Προϋπολογισμό του Κράτους, την ανάλυση και αξιο¬ 
λόγηση των στοιχείων του Προϋπολογισμού, των προ¬ 
βλέψεων για τα δημόσια έσοδα και δαπάνες και τη 
διατηρησιμότητα των μακροχρόνιων δημοσιονομικών 
μεγεθών, 

γ. την υποβοήθηση του έργου της Ειδικής Επιτροπής 
του απολογισμού και του γενικού ισολογισμού του Κρά¬ 
τους και ελέγχου της εκτέλεσης του προϋπολογισμού 
του Κράτους, καθώς και της Διαρκούς Επιτροπής Οι¬ 
κονομικών Υποθέσεων, 

δ. τη σύνταξη και υποβολή προς τις ανωτέρω επι¬ 
τροπές εκθέσεων σχετικά με την τήρηση των δημο¬ 
σιονομικών στόχων που τίθενται στα Μεσοπρόθεσμα 
Δημοσιονομικά Πλαίσια Στρατηγικής, τις παραδοχές 
των μακροοικονομικών εκτιμήσεων και δημοσιονομικών 
προβλέψεων που αυτά θέτουν και τη συνολική εναρμό¬ 
νιση της δημοσιονομικής πολιτικής της Γ ενικής Κυβέρ¬ 
νησης με τις αρχές και τις διαδικασίες του νόμου για 
τη «Δημοσιονομική Διαχείριση και Ευθύνη». 

3. Το Υπουργείο Οικονομικών και τα λοιπά Υπουργεία 
όπως και οι φορείς του Δημοσίου παρέχουν στο Γ ρα¬ 
φείο Προϋπολογισμού του Κράτους τις αναγκαίες για 
την επιτέλεση του έργου του πληροφορίες. 


4. Το Γ ραφείο στελεχώνεται α) με τοποθέτηση υπαλ¬ 
λήλων της Βουλής κατ’ εφαρμογή του άρθρου 88 παρ. 
5 του παρόντος, ή β) με απόσπαση υπαλλήλων κατ’ 
εφαρμογή του άρθρου 87 παρ.5 του παρόντος, ή γ) με 
πρόσληψη σύμφωνα με τις διαδικασίες του ν. 2190/1994, 
όπως ισχύει. 

5. Οι ειδικοί κανόνες λειτουργίας του Γραφείου 
Προϋπολογισμού του Κράτους ρυθμίζονται με Ειδικό 
Κανονισμό κατά το άρθρο 106 του Κανονισμού της 
Βουλής (Μέρος Β'), ο οποίος καθορίζει την εσωτερική 
λειτουργία, τους κλάδους και ειδικότητες, τις θέσεις, τα 
προσόντα, τη διαδικασία της εν γένει στελέχωσης του 
Γ ραφείου και κάθε άλλη λεπτομέρεια. Ο Ειδικός Κανο¬ 
νισμός προβλέπει, επίσης, τα ζητήματα που αφορούν 
στην τοποθέτηση και εργασιακή σχέση του επικεφα¬ 
λής του Γραφείου, ο οποίος πρέπει να είναι πρόσωπο 
εγνωσμένου κύρους και επιστημονικής κατάρτισης ή 
επαγγελματικής εμπειρίας σε τομείς που έχουν σχέση 
με τις αρμοδιότητες του Γ ραφείου. 

Άρθρο 17 

Απαγόρευση μετατροπής εργασιακής σχέσης 
μετακλητών υπαλλήλων και μετάταξης 
αποσπασμένων στη Βουλή 

1. Στο τέλος της περιπτώσεως α' της παραγράφου 1 
του άρθρου 42 προστίθεται εδάφιο, ως ακολούθως: 

«Απαγορεύεται η μετατροπή της εργασιακής σχέσης 
του μετακλητού υπαλλήλου που επάγεται διορισμό σε 
οργανική ή προσωποπαγή θέση μονίμου ή ιδιωτικού 
δικαίου προσωπικού της Βουλής.» 

2. Στο τέλος της παραγράφου 6 του άρθρου 87 προ¬ 
στίθεται νέα παράγραφος με αριθμό 7, ως εξής: 

«7. Απαγορεύεται η μετάταξη των κατά τον Κανονισμό 
της Βουλής αποσπώμενων υπαλλήλων σε υπηρεσίες της 
Βουλής. Ομοίως απαγορεύεται η μετάταξη και όσων 
αποσπώνται δυνάμει διατάξεων των Ειδικών Κανονισμών 
των Υπηρεσιών της Βουλής.» 

3. Οι υπόλοιπες παράγραφοι του άρθρου 87 αναριθ- 
μούνται αντίστοιχα. 

Άρθρο 18 

Προαγωγές και Προϊστάμενοι Οργανικών Μονάδων 
1. Προαγωγές 

Το εδάφιο γ’ της παρ. 1 του άρθρου 88 αναδιατυπώ¬ 
νεται ως εξής: 

«Ως προϊστάμενοι Διευθύνσεων ή αντίστοιχου επιπέ¬ 
δου οργανικών μονάδων επιλέγονται οι υπάλληλοι που 
έχουν ασκήσει καθήκοντα προϊσταμένου Τμήματος και 
έχουν διανύσει τουλάχιστον τέσσερα έτη υπηρεσίας 
στο βαθμό Α'. Εάν δεν υπάρχουν ή δεν επαρκούν οι 
υποψήφιοι με τα προαναφερόμενα προσόντα, επιλέγο¬ 
νται υπάλληλοι με βαθμό Α' ανεξαρτήτως του χρόνου 
που έχουν διανύσει στο βαθμό αυτό.» 

2. Προϊστάμενοι Οργανικών Μονάδων 

1. Η παράγραφος 4 του άρθρου 93 αντικαθίσταται από 
νέα παράγραφο 4 με το ακόλουθο περιεχόμενο: 

«4. Προϊστάμενοι των Διευθύνσεων Διαρκών Επιτρο¬ 
πών και Ειδικών Μόνιμων Επιτροπών της Γ ενικής Διευ- 
θύνσεως Κοινοβουλευτικών Επιτροπών τοποθετούνται 
υπάλληλοι των κλάδων ΠΕΙ Διοικητικού ή ΠΕ3 Στενο¬ 
γράφων και προϊστάμενος της Διεύθυνσης Πρακτικών 

Επιτροπών της ίδιας Γενικής Διευθύνσεως τοποθετείται 
υπάλληλος των κλάδων ΠΕΙ Διοικητικού ή ΠΕ3 Στενο¬ 
γράφων ή υπάλληλος του κλάδου ΤΕ1 Διοικητικού ή 
ΤΕ16 Στενογράφων και σε περίπτωση ελλείψεως ή ακα- 
ταλληλότητας υπάλληλος του κλάδου ΔΕΙ Διοικητικού 
-Λογιστικού ή ΔΕ8 Στενογράφων.» 

2. Η παράγραφος 6 του άρθρου 93 αντικαθίσταται από 
νέα παράγραφο 6 με το ακόλουθο περιεχόμενο: 

«6. Προϊστάμενος της Διεύθυνσης Ανθρώπινου Δυ¬ 
ναμικού και Επιμορφώσεως της Γενικής Διευθύνσεως 
Ανθρώπινου Δυναμικού τοποθετείται υπάλληλος του 
κλάδου ΠΕΙ Διοικητικού ή ΠΕ2 Οικονομικού ή ΠΕ3 Στενο¬ 
γράφων ή ΠΕ4 Πληροφορικής ή υπάλληλος του κλάδου 
ΤΕ1 Διοικητικού ή ΤΕ2 Οικονομικού ή ΤΕ3 Πληροφορικής 
ή ΤΕ16 Στενογράφων και σε περίπτωση ελλείψεως ή 
ακαταλληλότητας υπάλληλος του κλάδου ΔΕΙ Διοικη- 
τικού-Λογιστικού και της Διευθύνσεως Πληροφορικής 
και Νέων Τεχνολογιών της ίδιας Γενικής Διευθύνσεως 
τοποθετείται υπάλληλος του κλάδου ΠΕ4 Πληροφορικής 
ή υπάλληλος του κλάδου ΤΕ3 Πληροφορικής και σε 
περίπτωση ελλείψεως ή ακαταλληλότητας υπάλληλος 
του κλάδου ΔΕ3 Πληροφορικής.» 

3. Η παράγραφος 7 του άρθρου 93 αντικαθίσταται από 
νέα παράγραφο 7 με το ακόλουθο περιεχόμενο: 

«7. Προϊστάμενος της Διεύθυνσης Οικονομικών Υπηρε¬ 
σιών της Γενικής Διευθύνσεως Οικονομικών Υπηρεσιών 
και Τεχνικής Υποστηρίξεως τοποθετείται υπάλληλος 
των κλάδων ΠΕΙ Διοικητικού ή ΠΕ2 Οικονομικού ή ΠΕ4 
Πληροφορικής ή ΠΕ5 Στατιστικής ή ΤΕ1 Διοικητικού ή 
ΤΕ2 Οικονομικού ή ΤΕ3 Πληροφορικής. Προϊστάμενος 
της Διεύθυνσης Προμηθειών και Διαχειρίσεως Υλικού 
της ως άνω Γ ενικής Διευθύνσεως τοποθετείται υπάλλη¬ 
λος των κλάδων ΠΕΙ Διοικητικού ή ΠΕ2 Οικονομικού ή 
ΠΕ4 Πληροφορικής ή ΠΕ5 Στατιστικής ή ΠΕ6 Μηχανικών 
ή των κλάδων ΤΕ1 Διοικητικού ή ΤΕ2 Οικονομικού ή 
ΤΕ3 Πληροφορικής ή ΤΕ6 Μηχανικών και σε περίπτωση 
ελλείψεως ή ακαταλληλότητας υπάλληλος του κλά¬ 
δου ΔΕΙ Διοικητικού - Λογιστικού. Προϊστάμενος της 
Διευθύνσεως Τεχνικών Υπηρεσιών της ίδιας Γενικής 
Διευθύνσεως τοποθετείται υπάλληλος του κλάδου ΠΕ6 
Μηχανικών ή υπάλληλος του κλάδου ΤΕ6 Μηχανικών.» 

4. Η παράγραφος 14 του άρθρου 93 αντικαθίσταται 
από νέα παράγραφο 14 με το ακόλουθο περιεχόμενο: 

«14. Προϊστάμενοι των Τμημάτων Προσωπικού και Επι- 
μορφώσεως και Μετεκπαιδεύσεως της Διευθύνσεως 
Ανθρώπινου Δυναμικού και Επιμορφώσεως και των Τμη¬ 
μάτων Υποδομών και Περιφερειακών Δραστηριοτήτων 
και Βουλευτών και Κομμάτων τοποθετούνται υπάλληλοι 
του κλάδου ΠΕΙ Διοικητικού ή ΠΕ2 Οικονομικού ή ΠΕ4 
Πληροφορικής ή υπάλληλοι του κλάδου ΤΕ1 Διοικητι¬ 
κού ή ΤΕ2 Οικονομικού και σε περίπτωση ελλείψεως ή 
ακαταλληλότητας υπάλληλοι του κλάδου ΔΕΙ Διοικητι- 
κού-Λογιστικού ή ΔΕ2 Υπαλλήλων Γ ραφείου, του Τμήμα¬ 
τος Κινήσεως Οχημάτων της Διευθύνσεως Ανθρώπινου 
Δυναμικού και Επιμορφώσεως τοποθετείται υπάλληλος 
του κλάδου ΠΕΙ Διοικητικού ή ΤΕ1 Διοικητικού ή ΔΕ6 
Οδηγών Οχημάτων και του Τμήματος Γραμματείας της 
ίδιας Διευθύνσεως τοποθετείται υπάλληλος του κλάδου 
ΤΕ1 Διοικητικού και σε περίπτωση ελλείψεως ή ακαταλ¬ 
ληλότητας υπάλληλος του κλάδου ΔΕΙ Διοικητικού ή 
ΔΕ2 Υπαλλήλων Γ ραφείου.» 


5. Η παράγραφος 16 του άρθρου 93 αναδιατυπώνεται 
από νέα παράγραφο 16 με το ακόλουθο περιεχόμενο: 

«16. Προϊστάμενοι των Τμημάτων της Διεύθυνσης Οι¬ 
κονομικών Υπηρεσιών τοποθετούνται υπάλληλοι των 
κλάδων ΠΕΙ Διοικητικού ή ΠΕ2 Οικονομικού ή ΠΕ4 Πλη¬ 
ροφορικής ή ΠΕ5 Στατιστικής ή ΠΕ6 Μηχανικών ή ΤΕ1 
Διοικητικού ή ΤΕ2 Οικονομικού ή ΤΕ3 Πληροφορικής ή 
ΤΕ6 Μηχανικών. Προϊστάμενοι των Τμημάτων της Διεύ¬ 
θυνσης Προμηθειών και Διαχειρίσεως Υλικού τοποθε¬ 
τούνται υπάλληλοι του κλάδου ΠΕΙ Διοικητικού ή ΠΕ2 
Οικονομικού ή ΠΕ4 Πληροφορικής ή ΠΕ5 Στατιστικής ή 
ΠΕ6 Μηχανικών ή ΤΕ1 Διοικητικού ή ΤΕ2 Οικονομικού 
ή ΤΕ3 Πληροφορικής ή ΤΕ6 Μηχανικών. Σε περίπτωση 
ελλείψεως ή ακαταλληλότητας τοποθετείται υπάλληλος 
του κλάδου ΔΕΙ Διοικητικού - Λογιστικού.» 

6. Στο τέλος του άρθρου 93 προστίθεται παράγραφος 
27, ως ακολούθως: 

«27. Όπου στο παρόν άρθρο προβλέπεται η δυνατό¬ 
τητα τοποθέτησης υπαλλήλων ΤΕ, σε περίπτωση «ελ¬ 
λείψεως ή ακαταλληλότητας» υπαλλήλων ΠΕ, η φράση 
«σε περίπτωση ελλείψεως ή ακαταλληλότητας» αντικα¬ 
θίσταται από το διαζευκτικό «ή» σε ό,τι αφορά στους 
υπαλλήλους ΤΕ.» 

Αρθρο 19 

Μετάταξη από υπηρεσίες της Βουλής 
σε άλλες υπηρεσίες του Δημοσίου Τομέα 

Το άρθρο 116 του Κανονισμού της Βουλής αντικαθί¬ 
σταται ως ακολούθως: 

«Άρθρο 116 

Μετάταξη υπαλλήλων Βουλής 

Επιτρέπεται η μετάταξη των υπηρετούντων σε θέσεις 
μονίμου προσωπικού υπαλλήλων της Βουλής ως και 
του ιδιωτικού δικαίου αορίστου χρόνου προσωπικού, 
σε αντίστοιχες κενές οργανικές θέσεις Υπουργείων, 
Νομαρχιακών Αυτοδιοικήσεων και Περιφερειών, Νομι¬ 
κών Προσώπων Δημοσίου Δικαίου ή άλλων φορέων 
του Δημοσίου Τομέα, ύστερα από σχετική αίτηση του 
υπαλλήλου, γνωμοδότηση του υπηρεσιακού συμβουλίου 
της Βουλής και εφόσον με αυτήν εξυπηρετούνται οι 
λειτουργικές ανάγκες της υπηρεσίας προς την οποία 
γίνεται η μετάταξη. Η μετάταξη γίνεται με κοινή από¬ 
φαση του κατά περίπτωση αρμόδιου Υπουργού και του 
Προέδρου της Βουλής.» 

Αρθρο 20 

Συνταξιοδοτικές διατάξεις 

1. Η πρώτη παράγραφος του άρθρου 127 αντικαθίστα¬ 
ται ως ακολούθως: 

«1. Για τους υπαλλήλους της Βουλής εφαρμόζονται 
αναλογικά οι εκάστοτε ισχύουσες για τους πολιτικούς 
υπαλλήλους συνταξιοδοτικές διατάξεις. Ως μισθός για 
τον υπολογισμό της σύνταξης λαμβάνεται αυτός που 
προσδιορίζεται από τον παρόντα Κανονισμό.» 

2. Στο τέλος του άρθρου 127 προστίθεται νέα παρά¬ 
γραφος 4 ως ακολούθως: 

«4. Για τη συνταξιοδότηση των υπαλλήλων της Βου¬ 
λής που θεμελιώνουν συνταξιοδοτικό δικαίωμα μέχρι 
31.12.2010 εφαρμόζεται το ισχύον ως την ημερομηνία 
δημοσίευσης του ν. 3865/2010 («Μεταρρύθμιση του Συ- 
νταξιοδοτικού Συστήματος του Δημοσίου και συναφείς 

διατάξεις») καθεστώς, όπως αυτό καθορίζεται από τον 
παρόντα Κανονισμό και τις διατάξεις στις οποίες αυτός 
παραπέμπει, ανεξαρτήτως του χρόνου συνταξιοδότησής 
τους.» 

Άρθρο 21 

Διορισμός - Καθήκοντα και υποχρεώσεις - 
Μεταβολές υπηρεσιακής καταστάσεως - 
Λύση υπαλληλικής σχέσεως 

Η περίπτωση α' του δεύτερου εδαφίου της παραγρά¬ 
φου 2 του άρθρου 87 αντικαθίσταται ως εξής: 

«α) στην Προεδρία της Δημοκρατίας μέχρι επτά (7), 
στο γραφείο Προέδρου της Κυβερνήσεως μέχρι επτά 
(7), στα γραφεία Αντιπροέδρων της Κυβερνήσεως και 


στη Γενική Γραμματεία της Κυβέρνησης μέχρι πέντε 
(5), κατά περίπτωση.» 

Άρθρο 22 
Έναρξη ισχύος 

Η ισχύς των διατάξεων αυτών αρχίζει, εκτός εάν δι¬ 
αφορετικά ορίζεται στις επί μέρους διατάξεις, για το 
Κοινοβουλευτικό Μέρος από την έναρξη της Β' Συνόδου 
της ΙΓ' Περιόδου της Βουλής και για το Μέρος Β' από τη 
δημοσίευσή τους στην Εφημερίδα της Κυβερνήσεως. 

Αθήνα, 5 Αυγούστου 2010 

Ο ΠΡΟΕΔΡΟΣ ΤΗΣ ΒΟΥΛΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορ<ρη ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΐΌτη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίηίθΓΠθΙ: Γι 11:ρ://νννννν.βί. 9 γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΙ.ρΓ) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιτΐίρ://νννννν·θΐ.(]Γ - ί-ιπίΐΙ: ννσΙ)ίτΐ35ΐβΓ.£ί@6ί·(ΐΓ 











